CELEX: 62011TN0516
Language: hu
Date: 2011-09-22 00:00:00
Title: T-516/11. sz. ügy: 2011. szeptember 22-én benyújtott kereset — MasterCard és társai kontra Bizottság

26.11.2011   
            
            
               HU
            
            
               Az Európai Unió Hivatalos Lapja
            
            
               C 347/40
            
         2011. szeptember 22-én benyújtott kereset — MasterCard és társai kontra Bizottság
   (T-516/11. sz. ügy)
   2011/C 347/72
   Az eljárás nyelve: angol
   
      Felek
   
   
      Felperesek: MasterCard, Inc. (Wilmington, Egyesült Államok); MasterCard International, Inc. (Wilmington) és MasterCard Europe (Waterloo, Belgium) (képviselők: B. Amory, V. Brophy és S. McInnes ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               nyilvánítsa a keresetet elfogadhatónak;
            
         
               —
            
            
               teljes egészében semmisítse meg az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.) 4. cikke (2) bekezdésének első francia bekezdése és 4. cikke (3) bekezdésének első albekezdése szerinti kivételeken alapuló 2011. július 12-i elutasító bizottsági határozatot;
            
         
               —
            
            
               a Bizottságot kötelezze az eljárás költségeinek viselésére, ideértve a felpereseknél felmerült költségeket is.
            
         
      Jogalapok és fontosabb érvek
   
   Keresetük alátámasztása érdekében a felperesek két jogalapra hivatkoznak.
   
               1.
            
            
               Az első jogalap arra vonatkozik, hogy a Bizottság megsértette az 1049/2001/EK rendelet 4. cikkének (3) bekezdését és 8. cikkének (1) bekezdését, mivel:
               
                           —
                        
                        
                           a Bizottság nem bizonyította, hogy az 1049/2001/EK rendelet 4. cikke (3) bekezdésének első albekezdésében előírt feltételek teljesülnek;
                        
                     
                           —
                        
                        
                           a Bizottság által alapul vett adatok tárgyilag pontatlanok, és
                        
                     
                           —
                        
                        
                           nyomós közérdek fűződik az EIM Business and Policy Research által „A különböző fizetési módok elfogadásából származó kereskedői költségek és előnyök” tanulmány (COMP/2009/D1/020) keretében rendelkezésre bocsátott dokumentumok közzétételéhez.
                        
                     
         
               2.
            
            
               A második jogalap arra vonatkozik, hogy a Bizottság tévesen alkalmazta a jogot, megsértve az 1049/2001/EK rendelet 4. cikke (2) bekezdésének első francia bekezdését és a 8. cikk (1) bekezdését, mivel
               
                           —
                        
                        
                           a Bizottság nem bizonyította, hogy az 1049/2001/EK rendelet 4. cikke (2) bekezdésének első francia bekezdésében előírt feltételek teljesülnek;
                        
                     
                           —
                        
                        
                           azon adatok, amelyekre a Bizottság hivatkozott, nem hitelesek; és
                        
                     
                           —
                        
                        
                           nyomós közérdek fűződik az EIM által rendelkezésre bocsátott dokumentumok közzétételéhez.